**אתר החוג לתולדות–האמנות**

[**http://art.haifa.ac.il**](http://art.haifa.ac.il/)

**לימודים לתואר שני**

**יו"ר התכנית: ד"ר סוניה קלינגר**

**מטרת הלימודים:**

מטרת הלימודים היא להקנות לתלמיד כלים להתמחות ולמחקר בתחום נבחר בתולדות האמנות ולהרחיב ידע בתחומים נלווים בחוג ומחוצה לו.

תחומי ההתמחות לבחירה: אמנות העת העתיקה, אמנות ימי הביניים, אמנות הרנסנס, אמנות מודרנית, תולדות הארכיטקטורה, לימודי אוצרות.

תנאי קבלה

1. תואר ראשון ממוסד מוכר להשכלה גבוהה בארץ או בחו"ל, בתחום תולדות האמנות בציון 80 לפחות, ובחוג השני 76 לפחות.
2. מועמד בעל תואר ראשון ממוסד להשכלה גבוהה ששפת ההוראה בו אינה עברית, חייב לעמוד בבחינת ידע בעברית ברמה הנדרשת על ידי האוניברסיטה כתנאי לזכאותו לתואר.
3. מועמדים בוגרי אוניברסיטאות מוכרות מחו״ל וכן בוגרי אוניברסיטאות בעלות שלוחות בישראל, אשר פועלות באישור המועצה להשכלה גבוהה, יחויבו לעמוד בהצלחה בבחינת ה-GRE או בלימודי השלמה במסגרת התואר הראשון. לפרטים נוספים, יש לפנות לתקנון לימודים לתואר שני.
4. ניתן לעבור ממסלול א' למסלול ב' ולהיפך, בתנאי שהסטודנט מצהיר בכתב על כוונתו לעבור מסלול ליו"ר הועדה לתארים מתקדמים ולמזכירות החוג עד לסוף סמסטר ב' של שנת הלימודים הראשונה. בכל מקרה, הועדה לתארים מתקדמים תאשר לימודים במסלול א' על-פי הישגי התלמיד בשנת לימודיו הראשונה.
5. החוג אינו מתחייב לקבל את כל מי שעומד בתנאי הקבלה.

**מבנה הלימודים:**

**מסלולי הלימודים המוצעים (גם לתכנית ההתמחות באוצרות):**

1. **מסלול א**': (111201-19-01) בהיקף של 30 שש"ס. כולל כתיבת עבודת גמר מחקרית (תזה). משך הלימודים עד שלוש שנים.
2. **מסלול ב'**: (111201-19-01) בהיקף של 38 שש"ס כולל בחינה בתום שנתיים של לימודים. משך הלימודים עד שנתיים.
3. **לימודי השלמה לקראת לימודי התואר השני:** משך לימודי ההשלמה לא יותר משנה.

**תכניות לימודים מיוחדות:**

תכנית ללימודי מוסמך בחוג לאמנות, עם התמחות בלימודי **אוצרות**

**ראש התכנית**: ד"ר סוניה קלינגר

**תנאי קבלה:**תואר ראשון ממוסד מוכר להשכלה גבוהה בארץ או בחו"ל בציון סופי של 80 לפחות וראיון אישי בפני ועדת קבלה.

בעל תואר ראשון שאינו במדור לתולדות האמנות יחויב בלימודי השלמה, בהתאם לצורך ועל פי הכללים הנוהגים כיום לגבי לימודי תואר שני במדור לתולדות האמנות.

בוגרי תכניות לימודים שלא למדו בחוג לתקשורת ידרשו להשלים קורס היבטים בתקשורת.

**מסלולים**:

מסלול א': (111201-19-03) כולל כתיבת עבודת גמר מחקרית- תזה.

מסלול ב': (111202-19-03) כולל פרויקט גמר.

במהלך הלימודים, כל סטודנט יכתוב עבודות סמינריוניות בהתאם למסלול שבחר. בנוסף, יעבור כל סטודנט פרקטיקום במסגרת אחד המוזיאונים שישתתפו בתכנית, בשנה השנייה או השלישית ללימודיו.

מוסמכי התכנית יהיו זכאים לתעודת מוסמך בחוג לתולדות האמנות ולספח התמחות בלימודי אוצרות הצמוד לאישור זכאות.